Հավանաբար ձեզնից շատերն են հանդիպել Հոպոպին, որն առանձնապես չի խուսափում մարդու ներկայությունից, նրա սովորություններն այնքան յուրահատուկ են, որ անհնարին է Հոպոպին շփոթել մեկ ուրիշ թռչնի հետ: Հոպոպի ձայնը նրա այցեքարտն է` հենց իր խուլ, «ուպ-ուպ-ուպ» ձայնի շնորհիվ շատ ժողովուրդների մոտ նա ստացել է իր անվանումը՝ հոպոպ: Այդ ձայնը հոպոպը գարնանը և ամռանը կրկնում է րոպեում 30 անգամ: